alexandrainst/scandi-wiki huggingface dataset:
Aralish

Aralish eller arabish er arabisk skrive med arabisk chattealfabetet, ei tilpassing for å skrive arabisk med latinsk alfabet ved kommunikasjon på internett eller med tekstmeldingar. Slik kommunikasjon er ikkje alltid mogleg ved ordinær chat eller SMS.  Dei som skriv aralish, har funne på løysingar for å transkribere nokre av dei bokstavane som ikkje finst i det latinske alfabetet. Aralish blir skrive frå venstre mot høgre, motsett skrivemåten i arabisk, sidan datamaskiner og mobiltelefonar er konstruert for å skrive fra venstre.

Historie
Dei siste tiåra, spesielt i  1990-åra, har vestleg kommunikasjonsteknologi spreidd seg til den  arabarlanda gjennom datamaskiner, interentt, e-post, og mobiltelefonar. Denne teknologien kunne i utgangspunktet berre kommunisere med tal og  latinske bokstavar, og teknologien er enno ikkje fullt utbygd for bruk av arabisk skrift. 
Som svar på dette måtte arabisktalande personar skrive om arabiske bokstavar til latinske. For arabiske bokstavar som ikkje hadde tilsvarande fonetisk bokstav i latinsk alfabet, brukte ein i staden tal eller andre bokstavar. For eksempel brukast talet "3" for å representere den arabiske bokstaven  "ع" ("ayn").

Skrivemåten blir kalla  "aralish" eller "arabish", sidan skrivemåten for mange framstår som ein blanding av arabisk og english.

Bruk
Aralish blir først og fremst brukt av arabisk ungdom i uformelle samanhengar. Mange unge i Midt-Austen, og unge arabiskspråklege europearar, brukar aralish når dei skriv arabisk. I arabiskspråklege miljø ser mange Aralish som eit trugsmål mot det reine arabiske språket. Andre meiner aralish tar vare på det arabiske språket, sidan mange arabisktalande som har innvandra til Europa ikkje meistrar dei arabiske skriftteikna. For dei er aralish eit alternativ til engelsk.

Jamføringstabell

Døme
 thahab ma3a alree7
 standardarabisk: ذهب مع الريح
 norsk: Borte med vinden

 alsalam 3alikom wa ra7mato Allah wa barakatoh
 standardarabisk: السلام عليكم ورحمة الله وبركاته
 transkribering: Al-salam aleykum wa-raћmatu 'llah wa-barakatuh
 norsk: Fred vere med deg og Guds nåde over deg!

 ba9al aw 6ama6em / basal aw tamatem
 standardarabisk: بصل أو طماطم
 norsk: Løk eller tomat

 bri6ania al3o'6ma / britanya el 3ozma
 standardarabisk: بريطانيا العظمى
 norsk: Storbritannia

Kjelder
Denne artikkelen bygger på «Arabiska chattalfabetet» frå ,  den 18. mai 2013.  
 

Arabisk språk
Internettkultur
Internettsjargong
Roslagsbanan

Roslagsbanan er ein elektrifisert, dels einspora dels, dels dobbeltspora smalspora lokalbane for persontrafikk i Stockholms län i Sverige. Toga får straum frå ei kontaktleidning med 1 500 V likestraum.

Banen  går ut frå Stockholms östra station, deler seg i tre linjer, ei mot Kårsta, ei mot Österskär og ei mot Näsbypark, og dekkjer Stockholms nordaustre forstader og landsbygder. Til saman  har Roslagsbanan ei lengd på 65 kilometer med 38 stasjonar og haldeplassar, og er mellom dei mest trafikkerte jarnbanane i Sverige, rekna i talet på ferdafolk.  

Roslagsbanan er ein resterande part av den tidlegare Stockholm-Roslagens järnvägar. Sporvidda er berre 891 millimeter, eller tre gamle svenske fot, i motsetnad til den vanlege sporvidda  for jarnbanar, trikkar og tunnelbanar på 1435 millimeter, og er den einaste attverande smalspora jarnbanen i Sverige som framleis har regulær trafikk. Banen er no eigd av Storstockholms Lokaltrafik (SL), som er heilt eigd av Stockholms läns landsting, men drifta av toga er sett vekk til eit privat trafikkselskap som nyttar elektriske motorvogntog bygd i åra 1988–1995.

Svenske jarnbanar
Herat

Herat (pasjto og persisk هرات, herāt) er ein by som ligg nordvest i Afghanistan, i Herat-provinsen, der han er provinshovudstad. Herat har rundt 436 000 innbyggjarar, og er den tredje største byen i landet. Innbyggjarane er hovudsakleg tadsjikar, turkmenarar og usbekar.

Herat ligg ved elva Harirud, som han har gjeve namn til. Byen er omgjeven av ein fruktbar dal som er grundig dyrka gjennom  kunstig vatning. Ein dyrkar kveite, ris, frukt og grønsaker her. Området er også kjend for teppeproduksjon og anna kunsthandverk.

Herat er sentrum for fleire gamle, kryssande karavanevegar, og har tradisjonelt vore ein viktig handelsstad med stor strategisk tyding. Vegane frå Herat til Turkmenistan og Iran er framleis strategisk viktige. Byen ligg rundt 64 mil vest for Kabul.

Historie
Herat har vore by sidan antikken. Området rundt blei kalla Haraiva på gammalpersisk, og er omtalt som Haroiva i den parsiske heilage boka Avesta. I europeiske antikke tekstar blei det kalla Aria eller Areia. Under sine asiatiske erobringar grunnla Aleksander den store ein gresk koloni her som han kalla Alexandreia Areion. 

I 652 erobra arabarar Herat. På 1100-1300-talet blei han plyndra og herja fleire gonger av tyrkarar og mongolar. Herat var styrt av ghaznavidane fram til 1040, då han blei erobra av seldsjukkane. I 1175 tok ghoridane byen, som blei innlemma i Khwarazm-riket. I denne perioden blei Herat eit viktig senter for produksjon av metallvarer, særleg i bronse, ofte dekorert med utsmykkingar i verdifulle metall.

Mongolane erobra Herat i 1221. Rundt 1381 blei byen øydelagt av Timur Lenk. Under sonen hans Shah Rukh blei Herat bygd opp igjen, og rundt 1500 hadde byen ein glansperiode som sentrum for persisk kunst og litteratur under timuride-dynastiet. Herat var mellom anna kjend for miniatyrmåleri. Etter å ha vore under vekslande styre (persiske og afghanske) blei Herat innlemma i Afghanistan i 1863. Byen har blitt skada og forfalle som følgje av krig.

Herat har likevel mange historiske bygningar. Eit citadell bygd under Aleksander den store dominerer bybildet. Den store moskeen i Herat er eit eksempel på timuridisk arkitektur frå tidleg 1400-tal. 
Musalla-komplekset med mange minareter blei bygd under dronning Goharshad seint på 1400-talet. Gravkomplekset til dronninga er rekna som eit av dei største monumenta frå timuridearkitekturen.

Kjelder

Delar av denne artikkelen bygger på «Herat» frå , og «Herat» frå  den 18. mai 2013.  
 

Byar i Afghanistan
Herat-provinsen
Michelson-Morley-eksperimentet

Michelson-Morley-eksperimentet var eit eksperiment utført av Albert Michelson i Berlin i 1881 etter eit tidlegare forslag av James Clerk Maxwell. Eksperimentet vart gjenteke og forbetra av Michelson og og Edward Morley i Cleveland i 1887, og vert omtala som Michelson-Morley-eksperimentet. 

I eksperimentet prøvde dei å påvise den relative rørsla til materie gjennom den stasjonære eteren. Dei negative resultata er generelt rekna som dei første sterke bevisa mot den då rådande eterteorien, og sette i gang forsking som førte til spesiell relativitet, der omgrepet  stasjonær eter ikkje spelar noko rolle. Eksperimentet har vorte omtalt som «startskotet for den andre vitskaplege revolusjonen». 

Eksperimentet har vorte utført på nytt av mange andre seinare med stadig større grannsemd. Desse omfattar eksperiment frå 1902 til 1905 og ei rekkje eksperiment i 1920-åra. I tillegg har nyare resonatoreksperiment stadfesta at det ikkje finst noko etervind ved 10−17-nivået. I lag med Ives–Stilwell- og Kennedy–Thorndike-eksperimentet dannar det ein av dei grunnleggande testane for teorien om spesiell relativitet.

Kjelder

Denne artikkelen bygger på «Michelson–Morley experiment» frå ,  den 19. mai 2013. 
 oppgav desse kjeldene:

Bakgrunnsstoff 

 

Eterteoriar
Fysiske eksperiment
Spesiell relativitet
Vitskap i 1887
Michelsons interferometer

Michelsons interferometer er eit interferometer der ein lysstråle blir delt i to innbyrdes, loddrette strålar ved at ljoset dels slepp igjennom, dels blir reflektert frå ei planparallell skive. 

Det vert i dag nytta til måling av vinkeldiameteren for stjerner, og vinkelavstanden mellom komponentar av spektroskopiske dobbeltstjerner.

Det vart funnen opp av Albert Abraham Michelson. Michelson og Edward Morley brukte dette interferometeret i det kjende Michelson-Morley-eksperimentet (1887) i eit mislukka forsøk på å demonstrere effekten av den hypotetiske «etervinden» til lysfarten. Eksperimentet deira gjorde at det ikkje fanst støtte i eksperimenta for eteren og vart etter kvart ein inspirasjon for spesiell relativitet.

Kjelder

Denne artikkelen bygger på «Michelson interferometer» frå ,  den 19. mai 2013. 
 oppgav desse kjeldene:

Bakgrunnsstoff

Interferometer
Ejália

Ejália (gresk Αιγιάλεια) er ein kommune i periferieininga Akhaía i periferien Vest-Hellas i Hellas. Ejália ligg aust for Pátra og grensar i aust mot periferieininga Korinthía i Peloponnes. I nord ligg Korintbukta.

Administrativ inndeling
Kommunen vart danna i 2011 ved at ein slo saman dei tidlegare kommunane
 Ejíra
 Éjo
 Akráta
 Diakoptó
 Erinéos
 Symbolitía
Dei seks tidlegare kommunane er no kommunaleiningar.

Byar og tettstader
Dei største byane og tettstadene i kommunen er:

Referansar 

Ejalia
Ejalia
Mikrometerskrue

Ein mikrometerskrue er eit instrument som blir brukt for måling av trådtjukkleik, platetjukkleik og liknande. Instrumentet består av ein fingjenga skrue som har ei plan endeflate og som er montert slik at han kan skruast inn mot ei anna plan flate. Tråden som skal målast vert lagt mellom dei to flatene, og stillinga til skruen avlesast etter at han er skrudd inntil tråden. Stigninga på skruen er vanlegvis ½ mm per omdreiiing. Brøkdelar av denne lengda blir avlesne på ein trommel, som fortel kor stor del av ei omdreiing skruen er dreidd. Denne har vanlegvis inndeling til 50, slik at ein kan lese av med ein nøyaktigheit på 0,01 mm eller 1 mikrometer.

Kjelder
 mikrometerskrue. (28.02.2013) I Store norske leksikon. 

Dimensjonsinstrument
Metallarbeidsverktøy
Metallarbeidsreiskapar
Prinsippet for minste verknad

Prinsippet for minste verknad er eit prinsipp i den klassiske mekanikken, som seier at alle partiklar rører seg slik at ein bestemd storleik, verknaden til partikkelen, har anten minimal eller maksimal verdi, samanlikna med verdien til verknaden i nærliggande banar partikkelen kan tenkjast å følgje. Prinsippet vart opphavleg framsett av Pierre Louis Maupertuis i 1747, og seinare formulert på ein presis måte av Euler og Lagrange. Eit spesialtilfelle av prinsippet er at ein fri partikkel rører seg mellom to punkt slik at reisetida er minst mogleg. Dette er analogt med Fermats prinsipp for rørsla til ljoset.

Kjelder
minste virknings prinsipp. (28.02.2013) I Store norske leksikon. Henta frå: http://snl.no/minste_virknings_prinsipp

Variasjonsrekning
Fysikkhistorie
Minste verknad
Ejíra

Ejíra (gresk Αιγείρα) er landsby og ein tidlegare kommune i periferieininga Akhaía i Vest-Hellas i Hellas. Ejíra inngår frå 2011 som ei kommunaleining i kommunen Ejália.

Ved folketeljinga i 2011 hadde kommunaleininga Ejíra 2 626 innbyggjarar, medan tettstaden med same namn hadde 1 462 innbyggjarar.

Referansar 

Ejira
Ejira
Ejira
6. serierunde i Oddsenligaen avdeling 1 2013

6. serierunde i Oddsenligaen avdeling 1 2013 vart gjennomført med ein kamp torsdag 16. mai, fire kampar laurdag 18. mai og dei to siste kampane måndag 20. mai, som var andre pinsedag.  fortsette sigersrekka si og stod no med seks strake sigrar, medan  tok den første sigeren sin for sesongen, heime mot , då Thomas Klaussen scora hat-trick. Ein annan kamp verdt å nemne var sigeren til  over  der dei vann heile 7–2, i det som til no var den mest målrike kampen i serien.

Kampfakta

Kjelder
 Fotball

6
Buddhastatuane i Bamiyan

Buddhastatuane i Bamiyan (persisk بت های باميان, but hay-e bamiyaan) var fleire monumentale statuar av stående buddhafigurar skorne ut av klippeveggen i Bamiyandalen i Hazarajat-regionen i sentrale Afghanistan. Statuane blei laga på 500-talet og blei øydelagd av Taliban i 2001. Restane etter statuane og fleire andre fornminne i dalen er tekne med på UNESCO si liste over verdsarv.

Restane etter buddhastatuane og dei andre fornminna ligg nær Bamiyan, rundt 2 500 moh. og 230 km nordvest for Kabul. Med til verdsarvstaden reknar ein utskjeringane i Bamiyanklippene, som mellom anna omfattar to veldige nisjar som tidlegare huste buddhastatuane; holene i Kakrakdalen laga på 500-1200-talet; holer i Fuladidalen; festningsverka Shahr-i Zuhak og Qallai Kaphari frå 500-700-talet; og citadellet  Shahr-i Ghulghulah frå 500-900-talet.

Buddhastatuane 

Den største statuen var den største stånde buddhastatuen i verda. Han målte 55 meter og blei bygd i 554. Den noko mindre statuen på 38 meter blei reist i 507. Det finst også fragment av ein buddhastatue på 10 meter blant holene. Buddhastatuane blei skildra av den kinesiske munken Xuan Zang, som vitja Bamiyan i 632. I tillegg til dei to store ståande statuane omtalte han også ein liggande Buddha. Denne er det ikkje funne spor av i nyare tid.

Dei viktigaste skulpturdelane blei hogd direkte frå sandsteinklipper medan detaljar til statuane blei modellert i leire blanda med strå og belagt med stukkatur. Det opphavlege belegget var måla, den store statuen var karminraud og den mindre hadde fleire fargar.

Den fanatiske stormogulen Aurangzeb gav på 1600-talet ordre om å skyta føten av den største buddhastatuen. Statuane blei sprengde av Taliban i 2001 etter at dei var blitt erklært «heidenske avgudar».

Holekloster 
Med til verdsarvstaden høyrer også ei rekkje holer som blei brukt til kloster, meditasjons- og heilage stader av buddhistar i Bamiyan. I fleire av holene finst holemåleri frå mellom anna sassanidetida. Under øydelegginga av statuane blei rundt 80 % av måleria i holene rundt dei øydelagd av Taliban sin ikonoklasme.

Festningsverk 

Fleire forlatne festningverk ber vitne om ei fortid med fleire erobringar. Shahr-e Golgolah frå 500-900-talet, tidlegare Shahr-i Bamiyan, var den opphavlege plasseringa til muslimske Bamiyan då byen var ein viktig stoppestad på den baktriske Silkevegen. Byen skal ha blitt lagd i ruinar og innbyggjarane drepne av Djenghis khan i 1221. Dette har gjeve han namnet Shahr-e Golgolah ('By av skrik').

Andre festningsverk er Qallai Kaphari A og B aust i Bamiyandalen, og endå lengre aust Shahr-i Zuhak med fleire historiske lag fram til ghaznavide- og ghoridedynastia.

Kjelder 

 Denne artikkelen bygger på «Buddha-statuene i Bamiyandalen» frå ,  den 19. mai 2013.

Bakgrunnsstoff 

Verdsarv i Afghanistan
Buddhisme
Taliban
Afghansk kultur
Hendingar i 2001
Buddhafigurar
Akráta

Akráta (gresk Ακράτα) er ein landsby og ein tidlegare kommune i periferieininga Akhaía i Vest-Hellas i Hellas. Akráta inngår frå 2011 som ei kommunaleining i kommunen Ejália.

Ved folketeljinga i 2011 hadde kommunaleininga Akráta 4 747 innbyggjarar, medan tettstaden med same namn hadde 1 393 innbyggjarar.

Referansar 

Akrata
Akrata
Akrata
Diakoptó

Diakoptó (gresk Διακοπτό) er ein distriktsby og ein tidlegare kommune i periferieininga Akhaía i Vest-Hellas i Hellas. Diakoptó inngår frå 2011 som ei kommunaleining i kommunen Ejália.

Ved folketeljinga i 2011 hadde kommunaleininga Diakoptó 6 429 innbyggjarar, medan tettstaden med same namn hadde 2 183 innbyggjarar.

Referansar 

Diakopto
Diakopto
Diakopto
2. serierunde i Oddsenligaen avdeling 2 2013

2. serierunde i Oddsenligaen avdeling 2 2013 vart gjennomført med to kampar laurdag 20. april, to kampar søndag 21. april, to kampar måndag 22. april, medan den siste kampen vart utsett og spelt onsdag 15. mai.

Kampfakta

Kjelder
 Fotball

2
Taliban

Taliban (pasjto طالبان‎ ṭālibān 'studentar'), er ei islamistisk gruppering som oppstod i Pakistan og Afghanistan på 1990-talet. Gruppa er kjend for å ha hatt makta i Afghanistan frå 1996 til 2001, og for å stå bak ei rekkje åtak mot militære og sivile. Taliban er hovudsakleg støtta av pasjtunarar som følgjer ein fundamentalistisk type av sunniislam.

Rørsla oppstod i Nord-Pakistan på 1990-talet, etter at sovjetiske troppar trekte seg ut av Afghanistan og landet braut ut i borgarkrig. Ein held føre at Taliban oppstod ved pakistanske koranskular som hadde støtte frå Saudi-Arabia, kjend for å støtta ei intolerant linje innan sunniislam. Leiaren for Taliban i Pakistan er rekna for å vera mulla Muhammed Omar.

Frå hausten 1994 gjorde dei seg merka i Afghanistan. Etter å ha etablert seg sørvest i landet tok dei kontroll over Herat-provinsen i september 1995 og hovudstaden Kabul i 1996. I 1998 hadde dei herredøme over rundt 90 % av landet. 

Taliban hadde som mål å innføra fred, tryggleik og sin versjon av sjaria i landet. I førstninga var dei velkomne blant lokalbefolkninga, nettopp ved å gjera område trygge for handel og ferdsel. Dei innførte også ei rekkje reglar og straffer som blei sterkt kritiserte, til dømes påbod om å ha skjegg for menn og å dekka seg til med burka for kvinner; forbod mot musikk, film og fjernsyn, amputasjonar som straff for tjuveri og steining for drap og utruskap. 

Etter terroråtaka i USA 11. september 2001 blei Taliban skulda for å gje ly til terrorgruppa al-Qaida. Afghanistan blei invadert av USA og ei rekkje allierte, og Taliban-regimet blei styrta. Sidan har amerikanske styrkar drive klappjakt på talibanleiarar, samtidig som fleire grupper tilknytte Taliban har vakse fram i Afghanistan og Pakistan. I åra som har følgd har talibantilknytte grupper hatt årlege «våroffensivar» retta mot diplomatiske og militære mål og mot afghanske sivile. Forsøk frå den afghanske regjeringa på å forhandla fram fred med Taliban har ikkje ført fram.

I Pakistan skal Tehrik Taliban Pakistan (TTP), leia av Hakimullah Mehsud, ha stått bak ei rekkje sjølvmordsåtak og andre åtak. Ubekrefta rykte går også ut på at mullah Omar og andre leiarar skal ha slått seg ned i den pakistanske byen Quetta.

Bakgrunnsstoff

Kjelder

Afghansk historie
Pakistansk historie
Terroristgrupper
Geriljagrupper
Islamistar
3. serierunde i Oddsenligaen avdeling 2 2013

3. serierunde i Oddsenligaen avdeling 2 2013 vart gjennomført med tre kampar laurdag 27. april, to kampar søndag 28. april og to kampar måndag 29. april.

Kampfakta

Kjelder
 Fotball

3
Den afghanske borgarkrigen

Den afghanske borgarkrigen er ein konflikt som har gått føre seg i Afghanistan sidan 1978 fram til våre dagar, med visse avbrekk. Konflikten har vore ein borgarkrig mellom ulike grupper i landet, men har også hatt aktørar frå ulike andre land. 

Krigen kan delast inn i periodar som Den afghansk-sovjetiske krigen frå 1978 til 1989, som utspelte seg som del av Den kalde krigen, borgarkrisperiodane 1989-1992, 1992-1996 og 1996-2001, som enda med at Taliban tok makta i landet, og krigen i Afghanistan frå 2001, då allierte styrkar leia av USA invaderte Afghanistan og hjelpte den afghanske Nordalliansen med å styrta Taliban.

Historie

Borgarkrigen byrja med Saur-revolusjonen den 27. april 1978, då Afghanistans folkedemokratiske parti tok makta i landet gjennom eit militærkupp. I desember 1979 gjekk Sovjetunionen inn i Afghanistan for å setja inn si eiga kommunistiske regjering. Afghanske motstandsgrupper, kjend som mujahedin, kjempa imot. Nokre av desse gruppene fekk støtte frå USA, via den pakistanske etterretningstenesta ISI, og Saudi-Arabia. I februar 1989 trekte dei sovjetiske styrken seg ut. Den sovjet-støtta regjeringa blei sitjande i tre år før Kabul fall i 1992, og Afghanistan blei erklært som ein muslimsk stat.

Ulike fraksjonar fortsette likevel å kjempa om makta, ofte med utanlandsk støtte. I 1994 byrja den islamistiske Taliban-rørsla å vinna land, og i løpet av to år hadde dei teke kontroll over størsteparten av Afghanistan, og erklærte det som eit muslimsk emirat.

I 2001 gjekk NATO-land leia av USA inn i Afghanistan for å styrta Taliban og enda støtta deira til den internasjonale terroristgruppa al-Qaida. Samstundes med forsøk på nasjonsbygging fortsette Taliban og tilknytte grupperingar å kjempa mot okkupasjonsmakta og det nye regimet.

Sjå òg  
Pågåande væpna konfliktar

Kjelder
Denne artikkelen bygger på «Conflict in Afghanistan (1978–present)» frå ,  den 19. mai 2013.

Bakgrunnsstoff

Afghanske krigar
Afghanistan
Asiatiske borgarkrigar
4. serierunde i Oddsenligaen avdeling 2 2013

4. serierunde i Oddsenligaen avdeling 2 2013 vart gjennomført med ein kamp laurdag 4. mai, fire kampar søndag 5. mai og to kampar måndag 6. mai. Både  og  tok sine første poeng denne sesongen, Tønsberg i 3–3-kampen mot  og Bossekop i 3–0-sigeren over . 
 vann sin fjerde strake siger av fire mogelege og heldt plassen på toppen av tabellen, medan  gjekk opp på sølvplass med sigeren over , som gjekk ned til bronseplass.

Kampfakta

Kjelder
 Fotball

4
5. serierunde i Oddsenligaen avdeling 2 2013

5. serierunde i Oddsenligaen avdeling 2 2013 vart gjennomført med to kampar laurdag 11. mai, tre kampar søndag 12. mai og to kampar måndag 13. mai.  vann sin femte strake kamp for sesongen, då dei slo serietoar  2–0 på bortebane.  slo  på bortebane og tok over sølvplassen, medan Lyn fall ned til tredjeplassen. Med tapet sitt for  fall  ned på nedrykksplass. Den mest målrike kampen i runden var mellom  og  som enda 6–3 til Strømsgodset 2 på bortebane.

Kampfakta

Kjelder
 Fotball

5
6. serierunde i Oddsenligaen avdeling 2 2013

6. serierunde i Oddsenligaen avdeling 2 2013 vart gjennomført med to kampar torsdag 16. mai, tre kampar lørdag 18. mai og to kampar tysdag 21. mai.

Kampfakta

Kjelder
 Fotball

6
6. serierunde i Oddsenligaen avdeling 3 2013

6. serierunde i Oddsenligaen avdeling 3 2013 vart gjennomført med to kampar laurdag 18. mai, ein kamp søndag 19. mai, tre kampar måndag 20. mai og ein kamp tysdag 21. mai. 

 scora det første målet sitt for sesongen i denne runden den 19. mai, i kampen borte mot , som dei elles tapte 2–1. Dette var det femte strake tapet til Arendal. Dei scora sidan to mål i den utsette andrerundekampen mot  den 22. mai, som dei òg tapte.

Kampfakta

Kjelder
 Fotball

6
Çamyuva

Çamyuva er ein liten by i Antalya sørvest i Tyrkia som ligg sør for Kemer.

Bakgrunnsstoff
Offisiell nettstad 

Antalya
Nottingham Forest

Nottingham Forest Football Club er ein engelsk fotballklubb i byen West Bridgford i Nottinghamshire i Storbritannia. Klubben har dei siste sesongane spela på nivå to i det engelske ligasystemet.

Nottingham Forest vart stifta i 1865. Klubben tok del i skipinga av det engelske fotballforbundet, Football Alliance i 1889, og vart med i Football League i 1892. Forest vann FA-cupen i 1898 og 1959, men stordomstida for klubben kom då Brian Clough trena fotballaget. Clough leia Nottingham Forest frå 1975 til 1993. I hans tid vann klubben sitt einaste ligameisterskap, 1978, og sigra i Europacupen to år på rad, 1979 og -80. Dessutan vann Forest fire ligacup-finalar i Clough-perioden; 1978, 1979, 1989 og 1990. I 1991 vart det tap 1-2 etter ekstraomgangar i FA-cupfinalen mot Tottenham Hotspur.

Nottingham Forest har sidan 1898 spela heimekampane på City Ground. Laget spelar i raude trøyer og kvite bukser.

Kjelder
Denne artikkelen bygger på «Nottingham Forest F.C.» frå ,  den 19. mai 2013.  
 

Engelske fotballag
Skipingar i 1865
Olympique Marseille

Olympique de Marseille er ein fransk fotballklubb i Marseille. Klubben vart stifta i 1899, og har med nokre små unnatak spela i toppdivisjonen i fransk fotball. Marseille har vorte seriemeistrar ni gongar, og har ti gongar gått til topps i den nasjonale cupen, det siste er rekord i Frankrike. I 1993 vann klubben Meisterligaen, eit meisterstykke ingen annan fransk klubb har makta. Året etter triumfen i den europeiske fotballturneringa vart Marseille, grunna ein bestikking-skandale, dømt til å rykke ned ein divisjon og vart fråteken seriemeistertittelen.

Olympique Marseille har sidan 1937 spela heimekampane på Stade Vélodrome, eit stadion med plass til vel 60 000 tilskodarar. Banen ligg i sørdelen av byen. Klubben har ein stor tilhengarskare, og er jamnast den klubben i Frankrike med høgste tilskodartal på heimekampane.

Kjelder
Denne artikkelen bygger på «Olympique de Marseille» frå ,  den 19. mai 2013.  
 

Franske fotballag
Fotballag skipa i 1899
Marseille